ንገለ ገለ ሰባት እቲ ሕማም ኣዝዩ ከቢድ ክኸውን ይኽእል'ዩ። እዚ ኸኣ፡ ድሕሪ ምልካፍ፡ ኣብ መበል ሸውዓተ ክሳብ ዓሰርተ መዓልቲ ከጋጥም ይኽእል። እቲ ለውጢ ቅልጡፍ ክኸውን ይኽእል። ናይ ምስትንፋስ ጸገም ይፈጥር፡ ሳናቡእ'ውን ይንድር። ጠንቂ ናይዚ ድማ፡ ዋላ'ኳ ስርዓተ ምክልኻል ኣካላትና ምስቲ ቫይረስ እንተ ተቓለሰ፡ መጠኑ ዝሓለፈ ግብረ-መልሲ ስለዝህብ ካልኣዊ ሳዕቤን የጋጥሞ። ገለ ሰባት ኣብ ሆስፒታል ናይ ኦክስጅን ሓገዝ ዘድልዮም ኽኾኑ ይኽእሉ። ሓፈሻዊ ሓኪም ሳራ ጃርቪስ ከም እትብሎ፡ "እቲ ዘጋጥም ሕጽረት ትንፋስ ንክመሓየሽ ንውሕ ዝበለ ግዜ ይወስደሉ….እቲ ኣካላት ካብቲ ዘጋጠሞ በሰላን ነድርን ክሓዊ ኣለዎ።" እዚ ድማ ካብ 2 ክሳብ 8 ሰሙን ክወስድ ይኽእል- ስምዒት ናይ ድኻም ግን ክቕጽል ይኽእል'ዩ። ምንጪ ስእሊ, Getty Images ጽዑቕ ክንክን ምስ ዘድልየኒኸ?
